กองทุนอสังหาฯเทสโก้โลตัสระดม1.7หมื่นล.
เทสโกโลตัส ตั้งกองทุนอสังหาริมทรัพย์มูลค่า  1.7 หมื่นล้านบาท ขายนักลงทุนปลายก.พ.นี้ ลงทุนศูนย์การค้า 17 แห่งทั่วประเทศ
9 ก.พ. 2555

เทสโกโลตัส ตั้งกองทุนอสังหาริมทรัพย์มูลค่า  1.7 หมื่นล้านบาท ขายนักลงทุนปลายก.พ.นี้ ลงทุนศูนย์การค้า 17 แห่งทั่วประเทศ
นายสมพงษ์  รุ่งนิรัติศัย  ผู้อำนวยการฝ่ายอสังหาริมทรัพย์  เทสโก้  โลตัส เปิดเผยว่า  บริษัทเตรียมเสนอขายหน่วยลงทุนของกองทุนรวมอสังหาริมทรัพย์และสิทธิการเช่าเทสโก้  โลตัส รีเทล โกรท (TLGF)  ต่อประชาชนทั่วไปครั้งแรก มูลค่า 1.7 หมื่นล้านบาท
กองทุนจะลงทุนในศูนย์การค้าที่กระจายทั่วประเทศทั้งในกรุงเทพและปริมณฑล รวม 17 แห่ง
นายสมชัย บุญนำศิริ กรรมการ ผู้จัดการ บริษัทหลักทรัพย์จัดการกองทุน (บลจ.) กรุงไทย ในฐานะผู้บริหารกองทุน เปิดเผยว่า บริษัทจะนำเสนอข้อมูลของกองทุนให้แกนักลงทุนในวันที่ 20 ก.พ .2555 และเดินสายให้ข้อมูลต่อนักลงทุนประมาณต้นสัปดาห์ที่ 3 ของเดือนก.พ.นี้และคาดว่าจะเสนอขายหน่วยลงทุนประมาณปลายเดือนก.พ.นี้และนำเข้าจดทะเบียนซื้อขายในตลาดหลักทรัพย์ต่อไป